Gejza Steinhübel

Doc., RNDr. Gejza Steinhübel, DrSc. (* 6. október 1922, Banská Bystrica – † 18. február 2004) bol slovenský botanik fyziológ.

Životopis 
V roku 1947 absolvoval štúdium na Prírodovedeckej fakulte vtedajšej Slovenskej univerzity v Bratislave (dnes Univerzita Komenského). Pôsobil v roku 19491951 ako odborný vedecký asistent Ústavu fyziológie rastlín Prírodovedeckej fakulty Karlovej univerzity v Prahe, 19511954 prednosta Arboréta v Mlyňanoch, 19511958 zároveň pedagóg na VŠP v Nitre, 19541969 vedecký pracovník v Arboréte Mlyňany, od roku 1963 menovaný za vedúceho oddelenia fyziológie a genetiky drevín a zástupcu riaditeľa Arboréta Mlyňany, 19691986 vedúci vedecký pracovník Výskumného ústavu lesného hospodárstva vo Zvolene, 19871996 ekofyziologický a morfologický výskum na Ústave ekológie lesa SAV vo Zvolene, 19962004 na dôchodku. Zaoberal sa hlavne výskumom klíčenia semien, fyziológiou drevín a históriou okrasného sadovníctva.

Napísal vyše 120 odborných článkov. Okrem vedeckých a odborných prác publikoval okolo 100 vedecko-popularizačných článkov z oblasti fyziológie rastlín a z oblasti histórie okrasného sadovníctva na Slovensku.

Zomrel 18. februára 2004.

Dielo 
 Arborétum Mlyňany v minulosti a dnes, vydavateľstvo SAV roku 1957
 Einführung in die ökologische Physiologie der Sempervirenz, vydavateľstvo SAV roku 1967
 Slovenské parky a záhrady, vydavateľstvo Osveta roku 1990

Ocenenia, vyznamenania a čestné funkcie 
V oblasti prírodných vied:

1959 - Cena Predsedníctva Slovenskej akadémie vied za prácu: „Účinky dymových plynov na vegetáciu v oblasti stredného Hrona“
1991 - Čestné uznanie vydavateľstva Osveta 1990
1992 - Zlatá čestná plaketa Slovenskej akadémie vied za zásluhy v biologických vedách
1992 - Pamätná plaketa Výskumného ústavu lesného hospodárstva za zásluhy o rozvoj a budovanie lesníckeho výskumníctva na Slovensku
1992 - Cena Technickej univerzity vo Zvolene za významný prínos k rozvoju vedeckého poznania v odbore ekológia
1993 - Vyznamenanie Lesníckeho výskumného ústavu vo Zvolene za spoluprácu, podporu a úspešné účinkovanie v lesníckom výskume na Slovensku
1998 - Uznanie Predsedníctva Slovenskej akadémie vied za mimoriadnu vedeckú, pedagogickú a vedecko-organizačnú činnosť na pôde SAV, ako aj za osobný prínos pre rozvoj slovenskej vedy. Jeho vedecké a organizačné aktivity tu boli ocenené nielen vrámci SAV a Slovenska, ale aj v medzinárodnom kontexte. Bol zaradený medzi reprezentantov SAV na seminári „Významné osobnosti SAV v roku 1998“
1998 - Pamätná plaketa Lesníckeho výskumného ústavu vo Zvolene za dlhoročné tvorivé plnenie úloh ústavu

V oblasti výtvarnej tvorby:
1995 - Diplom Regionálneho kultúrneho strediska vo Zvolene za dosiahnuté výsledky v okresnej súťaži neprofesionálnych výtvarníkov

Od roku 1953 bol členom vedeckej rady botanických pracovísk Slovenskej akadémie vied. V rokoch 1980 až 1990 bol členom štátnych komisií pre udeľovanie vedeckých hodností.

Akademické hodnosti 
RNDr. - 28. mája 1949
CSc. - 27. júna 1959
Doc. - 1. augusta 1964
DrSc. - 27. marca 1992

Záľuby 
Okrem svojho zamestnania to bola najmä turistika, príroda vo všeobecnosti a výtvarná tvorba. Namaľoval niekoľko stovák obrázkov (prevažne olejomaľba, menej akvarel) - krajinky, zátišia, stromy, kvety, ľudové zvyklosti, scenéria stredoslovenských banských miest a obcí. Jeho obrazy boli vystavované na asi desiatich výstavách.

Literatúra 
 Československý biografický slovník

Referencie

Externé odkazy 
 
 Doc., RNDr. Gejza Steinhübel, DrSc. - Arborétum Mlyňany

Slovenskí botanici
Slovenskí pedagógovia
Osobnosti z Banskej Bystrice